OpenLLM-France/wikimedia huggingface dataset:
# Valsos op. 70 (Chopin)

Els tres Valsos op. 70 de Frédéric Chopin van ser compostos en diversos moments de la vida del compositor (1829, 1832, 1842) i foren publicats pòstumament el 1855, sis anys després de la mort de Chopin. Aquests valsos estan entre diverses obres inèdites que el compositor esperava que fossin cremades després de la seva mort. Cada un dels tres valsos op.70 dura menys de tres minuts. El n.º 2, està dedicat a la pianista alemanya Anna Caroline Oury i otras.

## Referències

* ↑ Cummings, Robert. «Op. 70 waltzes at Allmusic». Allmusic.com. [Consulta: 25 octubre 2011].
* ↑ Grabowski, Christophe. The complete Chopin - Waltzes. Edition Peters, 2015, p. 137-138.
# El Polvorí i el Cos de Guàrdia

El Polvorí i el Cos de Guàrdia són dos edificis del barri de les Pedreres de Girona, situats entre el fort de Caputxins i l'ermita del Calvari, que foren construïts el 1770 i el 1756, respectivament, per emmagatzemar-hi pólvora i explosius.

## Bibliografia

* Capmany, Fernando; Torres. Historia de las fortificaciones y alojamientos militares de Girona (en castellà), 1998. ISBN 84-7820-412-1.

## Enllaços externs

* El Polvorí i el Cos de Guàrdia a Pedres de Girona
# Vanceburg

Vanceburg és una població dels Estats Units a l'estat de Kentucky. Segons el cens del 2000 tenia 1.731 habitants.

## Demografia

Segons el cens del 2000, Vanceburg tenia 1.731 habitants, 672 habitatges, i 411 famílies. La densitat de població era de 581,2 habitants/km².
Dels 672 habitatges en un 29,3% hi vivien nens de menys de 18 anys, en un 40,9% hi vivien parelles casades, en un 15,5% dones solteres, i en un 38,7% no eren unitats familiars. En el 35,9% dels habitatges hi vivien persones soles el 15,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,93.
Per edats la població es repartia de la següent manera: un 22,8% tenia menys de 18 anys, un 10,7% entre 18 i 24, un 28,2% entre 25 i 44, un 20,7% de 45 a 60 i un 17,7% 65 anys o més.
L'edat mediana era de 37 anys. Per cada 100 dones de 18 o més anys hi havia 89,6 homes.
La renda mediana per habitatge era de 15.938 $ i la renda mediana per família de 20.000 $. Els homes tenien una renda mediana de 18.409 $ mentre que les dones 18.750 $. La renda per capita de la població era de 9.275 $. Entorn del 32,9% de les famílies i el 37,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Vanceburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Vanceburg». American Fact Finder. Oficina del Cens dels Estats Units, 12-01-2010.
# Vanceboro (Maine)

Vanceboro és una població dels Estats Units a l'estat de Maine (EUA). Segons el cens del 2000 tenia 147 habitants.

## Demografia

Segons el cens del 2000, Vanceboro tenia 147 habitants, 68 habitatges, i 42 famílies. La densitat de població era de 2,8 habitants/km².
Dels 68 habitatges en un 23,5% hi vivien nens de menys de 18 anys, en un 50% hi vivien parelles casades, en un 5,9% dones solteres, i en un 38,2% no eren unitats familiars. En el 30,9% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,69.
Per edats la població es repartia de la següent manera: un 17% tenia menys de 18 anys, un 5,4% entre 18 i 24, un 24,5% entre 25 i 44, un 36,7% de 45 a 60 i un 16,3% 65 anys o més.
L'edat mediana era de 46 anys. Per cada 100 dones de 18 o més anys hi havia 114 homes.
La renda mediana per habitatge era de 17.386 $ i la renda mediana per família de 24.063 $. Els homes tenien una renda mediana de 23.750 $ mentre que les dones 15.625 $. La renda per capita de la població era de 13.580 $. Entorn del 19,5% de les famílies i el 18,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Vanceboro». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Vanceboro». American Fact Finder. Oficina del Cens dels Estats Units, 12-01-2010.
# Gran Premi de Miami

El Gran Premi de Miami és una carrera vàlida pel campionat mundial de Fórmula 1 a partir del 2022. Ès disputat al circuit urbà de Miami, en la ciutat homònima.

## Història

A l'any 2018, fou apresentat una proposta per a la ciutat de Miami la realització del Gran Premi de Miami per formar part del campionat del món de Fórmula 1, màxima categoria del automobilisme. Amb la proposta de començar a partir del 2019. Després de la denegació del consell municipal per a una cursa entre 2019 i 2020, fou apresentat una proposta per 2021, més l'organització de la categoria va escoller Jeddah per rebre el Gran Premi de l'Aràbia Saudita aquest any. Més la Fórmula 1 va anunciar que a partir del 2022, Miami albergarà un gran premi de Fórmula 1 amb un contractre de deu anys.
La cursa és en un circuit urbà amb el nóm de Autòdrom Internacional de Miami (anteriorment circuit del Hard Rock Stadium), que circundaà en torne del Hard Rock Stadium.
La història inicial del Gran Premi va tenir lloc el 8 de maig de 2022 amb el nóm de Crypto.com Miami Grand Prix 2022, per motius de patrocini i el primer guanyador de la cursa va ser Max Verstappen per l'escuderia Red Bull Racing, que fou campió en aquesta temporada.

## Guanyadors

| Any | Pilot | Constructor | Circuit | Resultats |
| 2022 | Max Verstappen | Red Bull-RBPT | Miami | Resultats |
| 2023 | Max Verstappen | Red Bull-RBPT | Miami | Resultats |

## Referències

* ↑ Fernández, Por Sofía Tera. «No habrá Gran Premio de Miami de Fórmula 1 en 2019» (en espanyol europeu), 23-07-2018. [Consulta: 18 novembre 2021].
* ↑ «Oficial: La Fórmula 1 tendrá Gran Premio en Miami en 2022» (en castellà). [Consulta: 18 novembre 2021].
* ↑ «Crypto.com announced as official title partner of the Formula 1 Crypto.com Miami Grand Prix». [Consulta: 13 maig 2022].
* ↑ Esports, À Punt. «Verstappen, primer guanyador del Gran Premi de Miami», 08-05-2022. [Consulta: 13 maig 2022].

## Enllaços externs

* Web del Gran Premi (anglès)
# Grimpa-soques elegant

El grimpa-soques elegant (Xiphorhynchus elegans) és una espècie d'ocell de la família dels furnàrids (Furnariidae) que habita la selva humida del sud-est de Colòmbia, est de l'Equador, nord-est de Bolívia, nord-est i est del Perú i Brasil amazònic.
# Guillem Cabier

Guillem Cabier va ser un inventor català del segle xvi. És cèlebre per haver inventat un enginy naval per navegar en temps de calma que va obtenir la primera Reial Cèdula de privilegi atorgada a Espanya -l'equivalent al que en l'actualitat seria una patent- el 18 d'agost de 1522.
La Real cèdula deia el següent:
Por quanto por parte de vos, Guillén Cabier, catalán, me fue fecha relación que vos avéys hallado cierto ynstrumento para hazer andar con calma navíos de alto bordo, y me suplicastes y pedistes por merced vos diese facultad para que vos o quien vuestro poder para ello toviere, y no otro persona alguna podiese en toda vuestra vida hazer el dicho ynstrumento, o como la mi merced fuese, por ende, por la presente, vos prometo, y seguro que, sy dentro de un año próximo siguiente, que se cuente desde el día de la fecha de mi cédula en adelante, hiziéredes el dicho instrumento en perfección vos mandaré dar privilegio por toda vuestra vida (...) Y para que dello estéys cierto y seguro, vos mandé dar la presente, firmada de mi nombre. Fecha en Palencia a 18 de agosto de 1522 años. Yo el Rey, refrendada del secretario Cobos, señalada del chanciller don García e Capata e Carvajal.
En record seu, el 2014 es fundà a Barcelona l'Institut Guillem Cabier, per a la promoció de les patents

## Enllaços externs

* Institut Guillem Cabier
# Vehicle de llançament derivat del transbordador espacial

Un vehicle de llançament derivat del transbordador espacial (SDLV, de l'anglès Shuttle-Derived Launch Vehicle) és un d'entre una gran varietat de conceptes desenvolupats per crear vehicles de llançament derivats dels components, la tecnologia i/o la infraestructura del programa del transbordador espacial. El 2005, la NASA decidí desenvolupar els vehicles de llançament Ares I i Ares V, basats parcialment en components bastant modificats del transbordador espacial, per substituir-lo i permetre l'exploració de la Lluna i Mart. A principis de l'any 2007, l'agència confirmà que estava estudiant un tercer vehicle SDLV, l'Ares IV. Tanmateix, després de l'intent del President Barack Obama de cancel·lar el programa Constellation a principis del 2010, el Congrés dels Estats Units ha preparat legislació que permetria la continuïtat dels SDLV, tot i que en una forma diferent que es podria assemblar a la família de coets Jupiter però amb un nom diferent.

## Conceptes

Es proposaren conceptes d'SDLV fins i tot abans que el transbordador espacial s'enlairés per primera vegada. Aquestes proposes han inclòs:
* Substituir l'orbitador, dotat d'ales, per una beina de càrrega no tripulada d'un sol ús (SDLV de muntatge lateral).
* Treure l'orbitador i muntar un tram superior i una càrrega útil a sobre del tanc extern (SDLV en línia).
* Afegir un gran contenidor de càrrega al darrere del tanc extern, permetent el llançament de materials voluminosos (portador de càrrega a popa).
* Substituir els coets acceleradors sòlids del transbordador espacial (SRB) amb acceleradors líquids, incloent-hi coets alats de retorn.
* Crear vehicles a partir d'un SRB o més, generalment amb alguna mena de tram superior.
* Treure les ales de l'orbitador a la fi de la seva vida útil, unir-lo permanentment a un tanc extern i llançar aquesta combinació com a estació espacial.
* El 2005 s'anuncià el coet Ares I, amb el concepte aparentment inèdit d'utilitzar un sol SRB (i més endavant, una versió "allargada" i molt modificada de l'SRB) amb un segon tram completament nou.
* Desenvolupar una versió d'un sol ús del motor RS-25.

## Referències

* ↑ «Ares: NASA's New Rockets Get Names». NASA, 30-06-2006. Arxivat de l'original el 2016-03-04. [Consulta: 22 novembre 2006].
* ↑ Malik, Tariq «NASA Names Rockets for Moon and Mars Missions». Space.com, 30-06-2006 [Consulta: 22 novembre 2006].
* ↑ «Shuttle-Derived Heavy Lift Launch Vehicle» (PDF) (en anglès), 17-06-2009. Arxivat de l'original el 13 de novembre 2019. [Consulta: 27 novembre 2015].
# Els 13 màrtirs d'Arad

Els 13 màrtirs d'Arad (Aradi vértanúk) van ser els tretze generals honvéd hongaresos rebels que foren ajusticiats el 6 d'octubre de 1849 a la ciutat d'Arad a l''Imperi austríac (actualment a Romania), després de la Revolució Hongaresa de 1848. Acabà amb les tropes de l'Imperi Austríac i la Rússia Imperial van restablir el control dels Habsburg sobre la zona. L'execució va ser ordenada pel general austríac Julius Jacob von Haynau.

## Referències

* ↑ Bertényi, et al. Királyok könyve (en hongarès). Budapest: Officina Nova, 1997. ISBN 978-963-548-580-2.
* ↑ Vértanúk könyve : a magyar forradalom és szabadságharc mártírjai 1848-1854. Budapest: Rubicon-könyvek, 2007. ISBN 978-963-9839-01-4.
# Els Clots

«Els Clots» té aquests significats:
# Els Cocons (Sant Pere de Ribes)

Els Cocons és una obra de Sant Pere de Ribes (Garraf) protegida com a Bé Cultural d'Interès Local.

## Descripció

Masia situada a garbí del nucli de Ribes, a tocar de l'autopista C-32. És un edifici aïllat de planta rectangular i tres crugies. Consta de planta baixa, pis i golfes i té la coberta a dues vessants amb el carener paral·lel a la façana. El portal d'accés es troba centrat en el frontis i és d'arc escarser arrebossat, com ho és la finestra del costat. A l'altra banda hi ha un portal més antic d'arc ceràmic i brancals de pedra carejada, que ha estat habilitat com a finestra. El primer pis té dos finestrals als extrems d'arc pla arrebossat, amb sortida a balcons de baranes forjades. Entre ells hi ha dues finestres també d'arc pla arrebossat. Al nivell de les golfes trobem una galeria amb tres pòrtics d'arc de mig punt arrebossat, que es prolonga amb un pòrtic per la façana lateral. Segons un testimoni gràfic antic, el cos de la galeria correspon a una reforma moderna, de manera que el cos central sobresortia en alçada respecte els altres. Entre les façanes laterals i posterior hi ha adossats diversos volums de dos nivells d'alçat, que es tanquen a la façana de llevant entorn un pati central. Un d'aquests cossos s'obre de cara al pati amb dues galeries horitzontals, de dos pòrtics d'arc de mig punt ceràmic els de la planta baixa. L'acabat exterior és arrebossat i pintat de color blanc. A l'interior, els sostres de la planta baixa són de volta catalana i els superiors amb bigues de fusta. A la façana principal hi ha adossada una pica datada de l'any 1838, suposem que recuperada del mateix mas

## Història

Algunes fonts indiquen que el Manso de Cocons està documentat des del segle xiii. Al cadastre de l'any 1716-17 s'anomena un tal Emanuel Sole dels Cucons. Més endavant, tal com consta en el llibre d'Apeo de l'any 1847, pertanyia a Christobal Soler.

## Referències

* 1 2 «Els Cocons». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
* 1 2 Els Cocons, Mapa de patrimoni cultural de la Diputació de Barcelona
# Groesbeck

Groesbeck és una concentració de població designada pel cens dels Estats Units a l'estat d'Ohio. Segons el cens del 2000 tenia 7.202 habitants.

## Demografia

Segons el cens del 2000, Groesbeck tenia 7.202 habitants, 2.771 habitatges, i 1.986 famílies. La densitat de població era de 945,8 habitants/km².
Dels 2.771 habitatges en un 36,1% hi vivien nens de menys de 18 anys, en un 56% hi vivien parelles casades, en un 11,7% dones solteres, i en un 28,3% no eren unitats familiars. En el 24,5% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,11.
Per edats la població es repartia de la següent manera: un 27,7% tenia menys de 18 anys, un 8,1% entre 18 i 24, un 29% entre 25 i 44, un 20% de 45 a 60 i un 15,3% 65 anys o més.
L'edat mediana era de 36 anys. Per cada 100 dones de 18 o més anys hi havia 88 homes.
La renda mediana per habitatge era de 49.253 $ i la renda mediana per família de 56.843 $. Els homes tenien una renda mediana de 40.323 $ mentre que les dones 27.825 $. La renda per capita de la població era de 21.525 $. Aproximadament el 4,9% de les famílies i el 5,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Groesbeck». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Groesbeck». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Guri Kólossov

Guri Kólossov (rus: Гурий Васильевич Колосов) (Ust, 12 d'agost de 1867 $^{(Julià)}$ - Sant Petersburg, 7 de novembre de 1936) va ser un matemàtic rus.

## Vida i obra

Després de fer els estudis secundaris a Sant Petersburg, el 1885 es va matricular a la universitat de Sant Petersburg per estudiar física i matemàtiques. El 1889 es va graduar amb una tesi sobre la torsió dels prismes dirigida pel físic Dmitri Bobilev qui el va recomanar que continués estudis per a ser professor.
En obtenir el títol de professor va ser nomenat professor ajudant a la universitat de Iúriev (actualment Tartu, Estònia), en la que romandrà fins al 1913, participant activament en la recerca sobre la dinàmica dels cossos sòlids, i preparnt la seva tesi doctoral que defensarà el 1909 davant el catedràtic Vladimir Steklov. El 1913 va retornar a Sant Petersburg com a professor de l'Institut Electrotècnic de Sant Petersburg. El 1914, en retirar-se Bobilev, passarà a ocupar el seu càrrec de cap de departament de mecànica de la universitat de Sant Petersburg, càrrec que va mantenir la resta de la seva vida.
El treball més original de Kólossov va ser un article de 1909 en el qual en aplicar la teoria de les funcions de variable complexa a la teoria de l'elasticitat, va descobrir la funció integral representativa de l'elasticitat. Durant els anys successius va continuar la recerca en aquest camp amb la col·laboració del seu deixeble Níkoloz Muskhelixvili.

## Referències

* ↑ Макеев, 2013, p. 120.
* ↑ Макеев, 2013, p. 121.
* ↑ Ермолаева, 1989, p. 52 i ss..
* ↑ Макеев, 2013, p. 122.
* 1 2 Li et al., 2008, p. 349.
* 1 2 Maugin, 2013, p. 189.

## Bibliografia

* Ермолаева, Н.С. «Докторская диссертация Г.В. Колосова и её оценка В.А. Стекловым» (en rus). Историко-математические исследования, Vol. 31, 1989, pàg. 52-75. ISSN: 0136-0949.
* Li, Z.C.; Lu, T.T.; Hu, H.Y.; Cheng, A.H.D.. Trefftz and Collocation Methods (en anglès). WIT Press, 2008. ISBN 978-1-84564-153-5.
* Макеев, Н.Н. «Гурий Васильевич Колосов (к 145-летию со дня рождения)» (en rus). Вестник Пермского университета - Математика. Механика. Информатика, Vol. 3, Num. 22, 2013, pàg. 119-130. ISSN: 1993-0550.
* Maugin, Gerard A. Continuum Mechanics Through the Twentieth Century (en anglès). Springer, 2013. ISBN 978-94-007-6352-4.

## Enllaços externs

* O'Connor, John J.; Robertson, Edmund F. «Guri Kólossov» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Grigorian, A.T. «Kolosov, Gury Vasilievich». Complete Dictionary of Scientific Biography, 2008. [Consulta: 22 abril 2019]. (anglès)
* Демидова, И.И. «Труды проф. Г. В. Колосова по биомеханике». Семинар по истории математики, 2015. [Consulta: 22 abril 2019]. (rus)
* Корзинин, А.Л. «Колосов Гурий Васильевич (1867 — 1936)». Биографика, 2012. [Consulta: 22 abril 2019]. (rus)
# HR

HR té els següents significats:
* Horus, abreviació per al nom del deu egipci
* Diagrama de Hertzsprung-Russell, relació entra la magnitud absoluta i el tipus espectral de les estrelles
* .hr, domini de primer nivell corresponent a Croàcia
* hr o Hessischer Rundfunk, empresa de ràdio i televisió pública de l'estat federat de Hessen
# HNK Šibenik

El HNK Šibenik és un club croat de futbol de la ciutat de Šibenik.
El Sibenik va ser fundat el 1932. Juga els seus partits a l'estadi Šubićevac, amb capacitat per a 8.000 espectadors.
# Variable

«Variable» té aquests significats:
* Matemàtiques i estadística:
** Una variable és un valor no constant que se sol simbolitzar a les equacions amb una lletra. N'hi ha de molts tipus, entre ells:
*** Variables dependents i independents
*** Variable aleatòria
*** 'Variable destorb'
* Termodinàmica:
** Variable crítica.
* Astronomia:
** Estel variable.
** Variable semiregular.
** Estrella variable irregular.
# Variable Beta Cephei

Els estels variables Beta Cephei són un tipus d'estels variables que presenten variacions en la seva lluentor a causa de pulsacions en la superfície de l'estel. El punt de màxima lluentor correspon aproximadament a la màxima contracció de l'estel. Les variacions típiques estan entre 0,01 i 0,03 magnituds i els períodes entre 0,1 a 0,6 dies. L'arquetip d'aquestes variables, l'estrella Beta Cephei, a la que deuen el seu nom, presenta una oscil·lació en la seva lluentor de magnitud aparent +3,16 a +3,27 amb un període de 4,57 hores.
Són estels de tipus espectral B0-B3, que en el diagrama de Hertzsprung-Russell se situen lleugerament per sobre de la seqüència principal, amb magnituds absolutes entre -3 i -5. Actualment se suposa que són estels que estan abandonant la seqüència principal i sofreixen per això una lenta expansió i una disminució de la seva densitat, la qual cosa comporta un augment en el període de pulsació.
Aquests estels no han de ser confoses amb els estels variables Cefeides, anomenades així per Delta Cephei.

## Principals variables Beta Cephei

| Nom | Nomenclatura de Bayer | Tipus espectral | Magnitud aparent màxima | Amplitud de la variació (magnituds) |
| Hadar o Agena | Beta Centauri | B1 III | 0,61 | 0,045 |
| Becrux | Beta Crucis | B0.5 IV | 1,23 | 0,08 |
| Shaula | Lambda Scorpii | B1.5 IV | 1,62 | 0,06 |
| Murzim | Beta Canis Majoris | B1 II-III | 1,93 | 0,07 |
| | Epsilon Centauri | B1 III | 2,29 | 0,02 |
| | Alfa Lupi | B1.5 III | 2,29 | 0,05 |
| Girtab | Kappa Scorpii | B1.5 III | 2,41 | 0,01 |
| | Alfa Muscae | B2 IV- | 2,68 | 0,05 |
| Decrux | Delta Crucis | B2 IV | 2,78 | 0,06 |
| | Gamma Pegasi | B2 IV | 2,78 | 0,11 |
| Al Niyat | Sigma Scorpii | B2 III + O9.5 | 2,86 | 0,08 |
| | Èpsilon Persei A | B0.5 | 2,88 | 0,12 |
| Alfirk | Beta Cephei | B2 III | 3,16 | 0,11 |
| | Delta Lupi | B1.5 IV | 3,20 | 0,04 |
Font: Variables of b Cephei type (Alcyone)

## Referències

Samus N.N., Durlevich O.V., et al. Combined General Catalog of Variable Stars (GCVS4.2, 2004 Ed.)
# Velets

Els velets —veleti en llatí, wieleten en alemany, wieleci en polonès— o wilzi o wiltzes —wilzi en llatí, wilzen en alemany— foren un grup de tribus lequites medievals en el territori de l'Alemanya moderna nord-est (vegeu polabis eslaus), probablement derivat del poble anomenat abans veltes. Igual que altres grups eslaus entre els rius Elba i Oder, van ser descrits sovint per fonts germàniques com wends. Al final del segle X van ser seguits pels luticis. En la Vita Karoli Magni de Einhard es diu que els Wilzi es referien a si mateixos com Welatabis.
Els velets es van traslladar a les modernes zones del sud Mecklenburg-Pomerània Occidental al llarg dels segles VI i VII i van assimilar la resta de la població germànica i tribus eslaves de l'oest que s'havien traslladat prèviament en aquesta zona de l'orient. El Geògraf Bavarès (Geographus Bavarus) un document anònim medieval compilat a Regensburg el 830, conté una llista de les tribus a Europa Central i Oriental a l'est de l'Elba. Entre altres tribus esmenta els uuilci (veleti), amb 95 civitas.
Aquesta divisió política dels velets es va produir probablement a causa de la grandària de la zona habitada, amb assentaments agrupats al voltant de rius i de forts i separats per tires grans de boscos. A més, el rei velet Dragowit havia estat derrotat i convertit en vassall per Carlemany en l'única expedició en territori eslau dirigida pel mateix Carlemany, el 798, de manera que el centre del poder velet va entrar en col·lapse. Els velets van ser envaïts pels francs durant les seves expedicions a terres obodrites, amb els obodrites sent aliats dels francs contra els saxons. Eginard fa aquestes afirmacions en "Vita Karoli Magni" (La vida de Carles el Gran), una biografia de Carlemany, rei dels francs.
A partir del segle x, els velets desapareixen dels registres escrits, i van ser reemplaçats pel luticis que almenys en part va continuar la tradició velètia.

## Bibliografia

* Christiansen, Erik (1997). The Northern Crusades. Londres: Penguin Books. ISBN 0-14-026653-4.
* Herrmann, Joachim (1970). Die Slawen in Deutschland. Berlín: Akademie-Verlag GmbH. (alemany)